СЫРТҚЫ ҚАРЫЗЫМЫЗ - 10,9 ТРЛН. ТЕҢГЕ
"СЫРТҚЫ ҚАРЫЗЫМЫЗ - 10,9 ТРЛН. ТЕҢГЕ" | "https://abai.kz/post/45218"
TITLE: СЫРТҚЫ ҚАРЫЗЫМЫЗ - 10,9 ТРЛН. ТЕҢГЕ
URL: https://abai.kz/post/45218
META: "СЫРТҚЫ ҚАРЫЗЫМЫЗ - 10,9 ТРЛН. ТЕҢГЕ" | "https://abai.kz/post/45218"
DATE: 19.09.2016
AUTHOR(s): Абай-Ақпарат
TOTAL WORDS: 126
TEXT: Ұлттық экономика министрi Қуандық Бишiмбаев Қазақстанның мемлекеттiк борышы 10,9 трлн. теңгеге жеткенін және оның бұдан әрі өсуiне жол бермейтінін айтты, - деп хабарлайды bnews.kz. Бұл туралы министр мәжiлiсте «Нұрлы жол» мемлекеттiк бағдарламасының жүзеге асу барысына арналған үкiмет сағатында мәлiмдеген. «ҰЭМ алдына мемлекеттiк борыштың өсуiне жол бермеу мiндетiн қояды. Бүгiнгi күнi Қазақстанның мемлекеттiк борышы әлемнiң басқа елдерiмен салыстырғанда төмен деңгейде. 2016 жылдың 1 шiлдесіндегi жағдай бойынша жиынтық мемлекеттiк борыш 10,9 трлн теңгеге жетті. Бұл – 2016 жылғы ЖIӨ-ге шаққанда 24,6 пайыз, оның iшiнде iшкi борыш ЖIӨ-ге шаққанда 13,5 пайыз және сыртқы борыш ЖIӨ-ге шаққанда 11,1 пайыз», - дейдi министр. Оның айтуынша, 2017-2019 жылдары мемлекеттiк борышты қолайлы деңгейде ұстап тұру үшiн республикалық бюджет тапшылығын 2017 жылы 1,2 пайызға, 2019 жылға қарай 1,0 пайызға дейiн төмендету жоспарланып отыр. Abai.kz
